Nr. C 252/2 De Europæiske  Fællesskabers  Tidende 30. 9. 80 
Meddelelse  til Kommissionen  om  statsstøtte  i henhold  til EØF-traktatens  artikel  93, 
stk. 3: Medlemsstaternes  manglende  overholdelse  af deres  forpligtelser 
Ifølge  EØF-traktatens  artikel  93, stk.  3, skal  Kommis-
sionen  have  meddelelse  om enhver  påtænkt  indførelse 
eller  ændring  af støtteforanstaltninger  fra medlemssta-
ternes  side,  inden  de bliver  sat i kraft  og så betids,  at 
Kommissionen  kan  fremsætte  sine  bemærkninger 
hertil  og eventuelt  indlede  den  i artikel  93,  stk.  2, 
omhandlede  administrative  procedure  mod  den  fore-
slåede  foranstaltning.  Indledningen  af  en  sådan 
procedure  har  opsættende  virkning,  og den  pågæl-
dende  nationale  foranstaltning  kan  ikke  iværksættes, 
før Kommissionen  i givet  fald  har godkendt  den. 
Kommissionen  er i løbet  af de seneste  måneder  blevet 
mere  og  mere  foruroliget  over,  hvor  ofte  nogle 
medlemsstater  undlader  at opfylde  deres  forpligtelser 
på dette  område  fuldt  ud enten  ved  ikke  at give 
meddelelse  om  foranstaltningerne  eller  ved  at gøre 
det for  sent.  Domstolen  har  i sag  120/73  udtalt,  at 
medlemsstaterne  skal  give  Kommissionen  en frist  på 
to måneder  til at vurdere  foranstaltningen.  Kommis-
sionen  har  derfor  besluttet  at benytte  alle  til rådighed 
stående  midler  til at sikre,  at medlemsstaternes 
forpligtelser  i henhold  til artikel  93,  stk.  3, over-
holdes.  Med  henblik  herpå  har  den  i en skrivelse  til 
medlemsstaterne  mindet  dem  om  deres  forpligtelser 
og meddelt  dem,  at den  har  til hensigt  at kræve  disse 
forpligtelser  overholdt  i fremtiden.  Den  generelle  del 
af skrivelsen  til hver  medlemsstat  gengives  i det 
følgende  til almindelig  orientering. 
På Ministerrådets  306.  møde  den  2. oktober  1974  i 
Luxembourg  erklærede  medlemsstaternes  regeringer, 
»qu'ils  veilleront  å ce que  les régles  du traité  CEE  en 
matiére  d'aide  (Articles  92 et 93)  soient  strictement 
respectées  pour  ce qui concerne  les aides  existantes  et 
futures«  (at  de  vil  sørge  for,  at EØF-traktatens 
bestemmelser  vedrørende  statsstøtte  (artikel  92 og 93) 
nøje  overholdes,  for så vidt  angår  de nuværende  og 
de fremtidige  støtteforanstaltninger).  På  trods  af 
denne  erklæring  er Kommissionen  blevet  mere  og 
mere  klar  over,  at der er en stadig  voksende  og i visse 
medlemsstater  særlig  udpræget  tendens  til ikke  at 
opfylde  forpligtelserne  efter  artikel  93,  stk.  3, til at 
anmelde  sager  vedrørende  statsstøtte  og til ikke  at 
gennemføre  de  påtænkte  foranstaltninger,  før 
Kommissionen  har  vurderet,  om de er forenelige  med 
traktaten. Det er ikke  længere  undtagelsen,  når  sager  ikke 
anmeldes,  eller  når de anmeldes  for sent  (dvs.  således 
at Kommissionen  ikke  får den  nødvendige  tid til at 
vurdere  støtteforanstaltningen,  før  den  ønskes 
gennemført).  At dømme  ud fra den  stigende  tendens 
til manglende  eller  for  sen  anmeldelse,  skulle  man 
snarere  tro,  at der  for  visse  tilfældes  vedkommende 
eksisterede  en generel  beslutning  om,  at de pågæl-
dende  bestemmelser  ikke  skulle  overholdes. 
Kommissionen  er klar  over,  at regeringerne  særlig  i 
den senere  tid hyppigt  har  været  udsat  for  et særlig 
hårdt  pres  for  at få dem  til at intervenere  over  for 
erhvervslivet  i form  af støtte,  og at antallet  af sager, 
der skal  anmeldes,  derfor  er vokset.  Denne  procedure 
i forbindelse  med  støtte  blev  dog  optaget  i traktaten 
ud fra den  velberettigede  antagelse,  som  alle  berørte 
parter  principielt  kan  tilslutte  sig,  at støtte  til én virk-
somhed  kan  betyde  arbejdsløshed  i en  anden. 
Kommissionen  er gentagne  gange  under  gennem-
gangen  af sager  vedrørende  statsstøtte  blevet  gjort 
opmærksom  på, i hvor  høj  grad  det  vækker  modvilje 
hos virksomheder,  at der ydes  støtte  til konkurrenter  i 
andre  medlemsstater.  Regeringerne  er mindst  lige  så 
kritiske  over  for støtte,  der ydes  af andre  regeringer. 
Jeg skal  derfor  meddele  Dem,  at det  efter  Kommis-
sionens  opfattelse  er absolut  nødvendigt  at anvende 
artikel  93,  stk.  3, i sin fulde  udstrækning.  Kommis-
sionen  fastholder  derfor,  at planer  om at indføre  eller 
ændre  støtteforanstaltninger  anmeldes  betids,  dvs.  to 
måneder  eller  alt efter  omstændighederne  30 dage  før 
de påtænkes  iværksat,  og at der ikke  udbetales  støtte  i 
strid med  artikel  93,  stk.  3. Såfremt  der  spores  en 
tendens  til, at medlemsstaterne  systematisk  eller  åben-
bart misligholder  deres  forpligtelser,  vil de systematisk 
blive  forfulgt  i henhold  til traktatens  artikel  169  eller 
ved hjælp  af andre  foranstaltninger  efter  traktaten. 
Desuden  skal  Kommissionen  minde  om,  at 
Domstolen  har udtalt,  at artikel  93, stk.  3, »for  så vidt 
angår  forslag  til indførelse  af nye  støtteordninger  eller 
til ændring  af bestående  støtteordninger  fastsætter 
proceduremæssige  kriterier,  som  den  nationale 
dommer  kan  tage  stilling  til«  (se sag  77/72,  Capo-
longo/Maya,  Sml.  1973,  s. 611,  præmis  6).